《与琏市巡检杨德新》
元代·黄玠

觟䚦徒有角，用鸷不如鹗。麒麟岂无趾，走险不如猎。

看君好眉岂，兰台莹而博。子云识奇字，安能效巡捉。

盗律如牛毛，民风日偷薄。弯弓欲谁拟，聊复动鸣𣝔。

烟疏榆柳村，水深萑蒲泽。代者久不来，淹留竟何乐。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。